CELEX: 32004D0007(01)
Language: et
Date: 2004-04-22 00:00:00
Title: Euroopa Keskpanga otsus, 22. aprill 2004, millega kehtestatakse tingimused Euroopa Keskpanga kapitaliosade ülekanneteks riikide keskpankade vahel ja sissemakstud kapitali korrigeerimiseks (EKP/2004/7)

9.6.2004   
            
            
               ET
            
            
               Euroopa Liidu Teataja
            
            
               L 205/9
            
         
      EUROOPA KESKPANGA OTSUS,
   22. aprill 2004,
   millega kehtestatakse tingimused Euroopa Keskpanga kapitaliosade ülekanneteks riikide keskpankade vahel ja sissemakstud kapitali korrigeerimiseks
   (EKP/2004/7)
   (2004/504/EÜ)
   EUROOPA KESKPANGA NÕUKOGU,
   võttes arvesse Euroopa Keskpankade Süsteemi ja Euroopa Keskpanga põhikirja, eelkõige selle artiklit 28.5,
   ning arvestades järgmist:
   
               (1)
            
            
               22. aprilli 2004. aasta otsusega EKP/2004/5 (riikide keskpankade protsentuaalsete osade kohta Euroopa Keskpanga kapitali märkimise aluses). (1) milles sätestatakse riikide keskpankadele (RKPd) Euroopa Keskpanga (EKP) laiendatud kapitali märkimise aluses määratud osakaalude korrigeerimine, on nõutav 30. aprillil 2004 Euroopa Keskpankade Süsteemi (EKPS) kuuluvate RKPde vaheliste kapitaliosade ülekandeks tingimuste kindlaksmääramine EKP nõukogu poolt, et tagada osade jaotuse vastavuse läbiviidud korrigeerimisele.
            
         
               (2)
            
            
               
                  Česká národní banka (Tšehhi keskpank), Eesti Pank, the Central Bank of Cyprus (Küprose keskpank), Latvijas Banka (Läti keskpank), Lietuvos bankas (Leedu keskpank), Magyar Nemzeti Bank (Ungari keskpank), Bank Ċentrali ta' Malta/the Central Bank of Malta (Malta keskpank), Narodowy Bank Polski (Poola keskpank), Banka Slovenije (Sloveenia keskpank) ja Národná banka Slovenska (Slovakkia keskpank) (edaspidi “ühinejariikide RKPd”) saavad EKPS liikmeks alles 1. mail 2004, mistõttu põhikirja artiklile 28.5 vastatavad kapitaliosade ülekanded ei ole kohaldatavad ühinejariikide RKPde suhtes.
            
         
               (3)
            
            
               22. aprilli 2004. aasta otsus EKP/2004/6, millega kehtestatakse vajalikud meetmed Euroopa Keskpanga kapitali sissemaksmiseks osalevate riikide keskpankade poolt, (2) määrab, kuidas ja millises ulatuses peaksid euro kasutusele võtnud liikmesriikide keskpangad (edaspidi “osalevad keskpangad”) laiendatud kapitali märkimise alust arvestades EKP kapitali sisse maksma. 23. aprilli 2004. aasta otsus EKP/2004/10, millega kehtestatakse vajalikud meetmed Euroopa Keskpanga kapitali sissemaksmiseks mitteosalevate riikide keskpankade poolt, (3) määrab protsendi, mille eurot 1. mail 2004 kasutusele mittevõtnud liikmesriikide keskpangad (edaspidi “mitteosalevad RKPd”) peaksid laiendatud kapitali märkimise alust arvestades 1. mail 2004. aastal sisse maksma.
            
         
               (4)
            
            
               Osalevad RKPd tegid oma osa sissemakse EKP märgitud kapitali vastavalt 18. detsembri 2003. aasta otsuse EKP/2003/18 nõuetele, mis kehtestas vajalikud meetmed Euroopa Keskpanga kapitali sissemaksmiseks osalevate riikide keskpankade poolt. (4) Seetõttu sätestab otsuse EKP/2004/6 artikkel 2, et osalev RKP peab EKP-le üle kandma täiendava summa või, asjakohastel juhtudel, peab EKP kandma summa tagasi osalevale RKP-le, et jõuda summadeni, mis on osutatud otsuse EKP/2004/6 artiklis 1 olevas tabelis. Samuti on Danmarks Nationalbank (Taani keskpank), Sveriges Riksbank (Rootsi keskpank) ja the Bank of England (Inglismaa keskpank) teinud oma osa sissemakse EKP märgitud kapitali vastavalt 18. detsembri 2003. aasta otsuse EKP/2003/19 nõuetele, mis kehtestas vajalikud meetmed Euroopa Keskpanga kapitali sissemaksmiseks mitteosalevate riikide keskpankade poolt. (5) Seetõttu sätestab otsuse EKP/2004/10 artikli 2 lõige 1, et iga RKP nendest kolmest peab EKP-le üle kandma täiendava summa või, asjakohastel juhtudel, peab ta saama summa EKP-lt tagasi, et jõuda summadeni, mis on osutatud otsuse EKP/2004/10 artiklis 1 olevas tabelis. Otsuse EKP/2004/10 artikli 2 lõige 2 sätestab, et iga ühinejariigi RKP peaks EKP-le üle kandma summa, mis on osutatud tema nime kõrval selle otsuse artiklis 1 olevas tabelis.
            
         ON OTSUSTANUD JÄRGMISELT:
   Artikkel 1
   Kapitaliosade ülekandmine
   Võttes arvesse iga osaleva RKP poolt, samuti Danmarks Nationalbank (Taani keskpanga), Sveriges Riksbank (Rootsi keskpanga) ja the Bank of England (Inglismaa keskpanga) poolt, 30. aprillil 2004 märgitud EKP kapitaliosa ja EKP kapitaliosa, mille need RKPd märgivad alates 1. maist 2004 otsuse EKP/2004/5 artiklis 2 kirjeldatud kapitali märkimise osakaalu korrigeerimise tulemusel, peavad need RKPd omavahel üle kandma kapitaliosad, teostades ülekanded EKP-le või EKP-lt, et tagada 1. mail 2004 kapitaliosade jaotuse vastavus korrigeeritud osakaaludele. Selleks peab iga RKP käesoleva artikli alusel ilma täiendava formaalsuse või toiminguta 1. mail 2004 kas üle kandma või saama EKP märgitud kapitaliosa, mis on osutatud tema nime kõrval käesoleva otsuse I lisas oleva tabeli neljandas veerus, kusjuures “+” osutab kapitaliosale, mille EKP peab üle kandma RKP-le ja “– ” nõudele, mille RKP peab üle kandma EKP-le.
   Artikkel 2
   Sissemakstud kapitali korrigeerimine
   1.   Võttes arvesse osalevatele RKPdele adresseeritud otsuse EKP/2004/6 artikli 1 ja mitteosalevatele RKPdele adresseeritud otsuse EKP/2004/10 artikli 1 alusel iga RKP poolt sisse makstud EKP kapitali summat (kui on) ja 1. mail 2004 iga RKP poolt sisse makstavat EKP kapitali summat, saab või kannab iga RKP 3. mail 2004 üle netosumma (eurodes), mis on osutatud tema nime kõrval käesoleva otsuse II lisas oleva tabeli neljandas veerus, kusjuures “+” osutab summale, mille RKP peab üle kandma EKP-le ja “–” summale, mille EKP peab üle kandma RKP-le.
   2.   3. mail 2004 peavad EKP ja RKPd, kes on kohustatud lõike 1 kohaselt summa üle kandma, eraldi üle kandma mis tahes intressi, mis on vastavatelt EKP ja RKPde poolt lõike 1 kohaselt ülekantavatelt summadelt kogunenud perioodil 1. maist 2004 kuni 3. maini 2004. Selle intressi ülekandjad ja saajad on nende summade ülekandjad ja saajad, millelt intress koguneb.
   Artikkel 3
   Üldsätted
   1.   Artiklis 2 kirjeldatud ülekanded teostatakse üleeuroopalise automatiseeritud brutoarvelduste reaalajalise kiirülekandesüsteemi (TARGET) kaudu.
   2.   Kui RKP-l ei ole 3. mail 2004 TARGETile juurdepääsu, kannab ta artiklis 2 kirjeldatud summad üle 3. mail 2004, krediteerides EKP poolt õigeaegselt määratud kontot.
   3.   Artikli 2 lõike 2 alusel kogunevat mistahes intressi arvutatakse iga päeva kohta, kasutades reaalselt 360 päevast arvutamise meetodit, kusjuures intressimäär võrdub Euroopa Keskpankade Süsteemi poolt viimases põhilises refinantseerimistoimingus kasutatud intressi piirmääraga.
   4.   EKP ja RKPd on kohustatud teostama kõik artikli 2 kohased ülekanded ja andma nõuetekohaselt vajalikud juhised nende ülekannete õigeaegseks teostamiseks.
   Artikkel 4
   Lõppsäte
   Käesolev otsus jõustub 23. aprillil 2004.
   
      Frankfurt Maini ääres, 22. aprill 2004
      
         
            EKP president
         
         Jean-Claude TRICHET
         
      
   
   
      (1)  Vt käesoleva ELT lk 5.
   
      (2)  Vt käesoleva ELT lk 7.
   
      (3)  Vt käesoleva ELT lk 19.
   
      (4)  ELT L 9, 15.1.2004, lk 29.
   
      (5)  ELT L 9, 15.1.2004, lk 31.